|  |  |  |  |  |
| --- | --- | --- | --- | --- |
| Številka: | 43001-60/2020-01 |  | oznaka naročila: | D-59/20 G |
| Datum: | 21.05.2020 |  | MFERAC: | 2431-20-000551/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev območja avtobusnega postajališča »Zgornja Korena« in 3-krakega križišča DC R3-745 in LC 081171 Korena - Vurberk** |

**Vprašanje:**

**JN003081/2020-W01 - D-059/20; Ureditev območja avtobusnega postajališča »Zgornja Korena« in 3-krakega križišča DC R3-745 in LC 081171 Korena - Vurberk, datum objave: 19.05.2020**

**Datum prejema: 21.05.2020   12:02**

Pozdravljeni,  
  
Naročnik je v točki 3.1.3.3 določil: Zagotovljen mora biti vodja del, ki izpolnjuje naslednje zahteve:  
−- ima vsaj višješolsko izobrazbo s področja gradbeništva (inž. grad.)  
  
Upoštevaje dejstvo, da je na podlagi določila 14. člena GZ pogoj izobrazbe določen širše (ima izobrazbo, pridobljeno po študijskih programih najmanj ravni prve stopnje v skladu z zakonom, ki ureja visoko šolstvo, oziroma izobrazbo, ki ustreza ravni izobrazbe, pridobljeni po študijskih programih prve stopnje, ali višješolsko strokovno izobrazbo tehnične smeri s področja graditve objektov, ali srednješolsko izobrazbo tehnične smeri s področja graditve objektov, ima najmanj tri leta delovnih izkušenj na področju izvajanja gradenj), naročnik pa je izbral strožjo oz. najstrožjo od predvidenih alternativ, ponudnik naročniku predlaga, da pogoj izobrazbe spremeni tako, da kot ustrezno izobrazbo dopusti tudi srednješolsko izobrazbo tehnične smeri s področja graditve objektov in najmanj 3 leta delovnih izkušenj na področju izvajanja gradenj. Tak širše določen pogoj je skladen z določili GZ, namenom pridobiti usposobljenega oz. ustrezno kadrovsko ekipiranega izvajalca.  
  
Pogoj, kot je določen sedaj je glede na predmet JN prestrog , saj ne gre za tako zahtevno gradnjo, da je vodja del s srednješolsko izobrazbo in ustreznim min. 3 letnimi delovnimi izkušnjami ne bi zmogel voditi. S tega stališča je takšen pogoj tudi nesorazmeren glede na cilje, ki jih zasleduje naročnik, in neutemeljeno omejuje konkurenco med ponudniki.  
 **Vprašanje predstavlja opozorilo skladno s 16. členom ZPVPJN.**

**Odgovor:**

Spoštovani.

Točka 3.1.3.3 iz navodil za pripravo ponudbe se spremeni v alineji zahtevane izobrazbe za vodjo del:

* + - 1. Zagotovljen mora biti vodja del, ki izpolnjuje naslednje zahteve:
* ima strokovno izobrazbo s področja gradbeništva
* vpisan je v imenik pri Inženirski zbornici Slovenije (IZS) kot pooblaščeni inženir ali kot Vm – vodja del s pooblastilom za vodenje celotne gradnje ali pretežnega dela gradnje manj zahtevnega objekta ali Vz – vodja del s pooblastilom za vodenje celotne gradnje ali pretežnega dela gradnje zahtevnega in manj zahtevnega objekta
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi
* aktivno govori slovenski jezik
* v zadnjih desetih letih pred rokom za oddajo ponudb je kot vodja gradnje ali vodja del na državni ali lokalni cesti vsaj enkrat vodil:
* katerokoli gradnjo ceste v vrednosti višji od 200.000,00 EUR (brez DDV)
* strojno vgradnjo nosilne ali vezne asfaltne plasti (AC base ali AC bin) ter obrabne asfaltne plasti (AC surf ali SMA) vozišča v širini vsaj 5,5 m (brez razširitev) in hkrati v neprekinjeni dolžini vsaj 200 m
* pločnik v dolžini vsaj 100,0 m in širine vsaj 1,2 m

dokazilo: Podatki o kadrovskih zmogljivostih (*funkcija: vodja del*), navedeni skladno s predlogo.

*Potrdilo o znanju slovenskega jezika (v primeru, da oseba ni državljan Republike Slovenije ali formalne izobrazbe ni pridobila v Republiki Sloveniji).*

opombe*: Zahtevane reference, ločene po alinejah, lahko izhajajo iz enega ali več različnih poslov (gradenj), referenca iz vsake posamezne alineje pa mora v celoti izhajati iz enega posla.*

*Za referenčni posel se šteje posel, ki je bil prevzet s strani naročnika v obdobju največ desetih let pred rokom za oddajo ponudb.*

*Za vodjo del, ki ob oddaji ponudbe še ni vpisan v imenik IZS, mora ponudnik podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu.*

*Šteje se, da oseba aktivno govori slovenski jezik, če je državljan Republike Slovenije ali je zahtevano formalno izobrazbo pridobil v Republiki Sloveniji. V nasprotnem primeru mora ponudbi priložiti dokazilo, izdano s strani ustrezno pooblaščene institucije o znanju slovenskega jezika na nivoju B2, v skladu s Common European Framework of Reference for Languages – CEFRL.*

*Naročnik si pridržuje pravico, da navedbe preveri ter zahteva dokazila (na primer: pogodbo z investitorjem ali delodajalcem, končni obračun, potrdilo o izplačilu, izvajalsko zasedbo, ...) o uspešni izvedbi referenčnega posla.*